โฆษก ศบค.  ระบุ มีผู้ป่วยรายใหม่เพิ่ม 29 คน ส่วนใหญ่มีประวัติสัมผัสกับผู้ป่วยก่อนหน้านี้
โฆษก ศบค. ระบุ มีผู้ป่วยรายใหม่เพิ่ม 29 คน ส่วนใหญ่มีประวัติสัมผัสกับผู้ป่วยก่อนหน้านี้น.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด19 ว่า วันนี้มีผู้ป่วยเพิ่มขึ้น 29 คน รวมมีผู้ป่วยสะสม 2,672 คน หายป่วยแล้ว 1,593 คน อยู่ระหว่างการรักษา 1,077 คน เสียชีวิตเพิ่มอีก 3 คน รวมเสียชีวิต 46 คน ผู้ที่ติดเชื้อมากที่สุดมีอายุระหว่าง 20 - 29 ปี ส่วนใหญ่เป็นผู้ชายมากกว่าผู้หญิง ผู้เสียชีวิตเพิ่ม 3 คน รายแรกเป็นชาย อายุ 55 ปี ชาวมาเลเซีย เป็นการนำเครื่องไม่มีรูปประจำตัวติดเชื้อมาจากลูกทัวร์ หลังกลับจากประเทศจอร์เจีย รายที่สองเป็นหญิงอายุ 35 ปี มีประวัติเป็นโรคเบาหวาน และไขมันโลหิตสูง ล่าสุดเป็นชายอายุ 37 ปี อาชีพรับจ้างทั่วไป มีประวัติความดันโลหิตสูงและโรคอ้วน        สำหรับผู้ป่วยที่เพิ่มขึ้น 29 คน ในจำนวนนี้ 14 คน มีประวัติสัมผัสกับผู้ป่วยที่ยืนยันก่อนหน้านี้ ส่วนจังหวัดที่ยังไม่มีผู้ป่วยเลย 9 จังหวัด ได้แก่ กำแพงเพชร พิจิตร ชัยนาท ตราด น่าน บึงกาฬ ระนอง สระบุรี และอ่างทอง ขณะที่จังหวัดที่ไม่มีรายงานผู้ป่วยรายใหม่เพิ่มใน 14 วันที่ผ่านมามีจำนวน 25 จังหวัด ซึ่งผู้ป่วยใหม่ที่เพิ่มขึ้นส่วนใหญ่อยู่ในพื้นที่กรุงเทพมหานคร และนนทบุรีส่วนคนไทยที่ตกค้างและจะเดินทางกลับถึงประเทศไทยวันนี้ อีก 174 คน จากสาธารณรัฐมัลดีฟส์ 55 คน และสหรัฐอาหรับเอมิเรต 119 คน ส่วนวันพรุ่งนี้ 17 เมษายน 2563  จะมีคนไทยที่ตกค้างเดินทางกลับจากบังคลาเทศ อีก 35 คน และนักเรียนทุน AFS จากสหรัฐอเมริกาอีก 129 คน